Noua țintă a lui Putin. Orașul ucrainean pe care forțele ruse vor încerca să-l captureze: "E obiectivul operațional imediat"
Armata rusă continuă ofensiva în Ucraina. În prezent, forțele Moscovei încearcă să-și extindă controlul în jurul orașului Bahmut, pe care l-au capturat în mai 2023, se arată într-un raport al Serviciului de Informații Militare al Marii Britanii.
Trupele ruse au înaintat deja și au ocupat părțile din estul satului Ivanovskoe și atacă și pozițiile ucrainene din Bogdanovka, precizează sursa citată.
Potrivit britanicilor, "obiectivul operațional imediat al Rusiei este aproape sigur de a ocupa Chasiv Yar (n.r. - localitate aflată în regiunea Donețk), situat la aproximativ 5 km de linia frontului".
Latest Defence Intelligence update on the situation in Ukraine – 07 March 2024.
March 7, 2024
"În ciuda unor câștiguri tactice treptate, este foarte puțin probabil ca forțele ruse să poată încerca în prezent un asalt la scară largă asupra orașului", a precizat Serviciul de Informații Militare al Marii Britanii.